Այդ պահից, այսինքն՝ մոտ սեպտեմբերի 7-8-ից ուեսթմինսթրյան էսթաբլիշմենթն անցավ լիարյուն «Ոչ» արշավ մղելուն: Արշավի անգամ խորագրերն էին հրաշալի մտածված՝ «No, thanks» կամ «Together better»: Սակայն, որքան էլ դրվատանքներ բարձրաձայնվեն «Ոչ» արշավի համակարգողի՝ Ալիսթեր Դարլինգի հասցեին, իրականում «ոչ»-ի հաջողությունն ապահովեց վարչապետ Դեյվիդ Քամերոնի, ընդդիմադիր լեյբորիստների առաջնորդ Էդվարդ Միլիբենդի եւ հատկապես նախկին վարչապետ, լեյբորիստ եւ շոտլանդացի Գորդոն Բրաունի անմիջական ներգրավումն այդ արշավում: